Lauren Price hija ċ-champion Olimpika tal-middleweight wara li fl-aħħar ġurnata tal-Olimpjadi għelbet liċ-Ċiniża Li Qian, wara prestazzjoni dominanti, fejn ikkontrollat kull parti tal-ġlieda finali. Dan kien l-aħjar riżultat għal Gran Brittanja fl-isport tal-Boxing fl-Olimpjadi f'101 sena, hekk kif temmew b'żewġ midalji tad-deheb. L-ewwel midalja tad-deheb intrebħet is-Sibt minn Galal Yafai wara li għeelb lil Carlo Paalam fil-finali tal-flywieght division.